Playoffs NBA 2021

Os **Playoffs da NBA de 2021** foron o ciclo de peche ou eliminatorias da tempada 2020-21 da NBA. Comezaron o sábado 22 de maio e remataron coas Finais da NBA o 20 de xullo de 2021.

## Formato 
O formato destes playoffs é o mesmo que se utiliza desde hai sete anos.

Os 30 equipos do torneo norteamericano divídense en 2 conferencias de 15 equipos cada unha. Cada conferencia está composta por 3 Divisións diferentes e, en cada unha delas, inclúense 5 equipos. A Conferencia Oeste inclúe a División Pacífico, División Noroeste e a División Suroeste; a Conferencia Leste está composta pola División Atlántico, División Central e División Sueste.

Unha vez finalizada a tempada regular, a clasificación para os playoffs prodúcese do seguinte xeito: clasifícanse os 6 mellores equipos de cada conferencia e dispóñense en orde descendente segundo o número de vitorias. Os últimos 2 postos están ocupados polos equipos gañadores da eliminatoria Play-In.

Unha vez establecidos os postos definitivos para os playoffs, celébranse unha serie de eliminatorias denominadas: 1ª rolda, Semifinais e Final de Conferencia e os clubs que gañan as súas eliminatorias clasifícanse do seguinte xeito:

As eliminatorias ou series dispútanse nun formato ao mellor de 7, no que cómpre gañar 4 partidos para clasificarse para a seguinte rolda. O equipo que posúa a vantaxe de campo en cada eliminatoria disputará os partidos 1, 2, 5 e 7 como local, mentres que o resto dos partidos xogaranse no pavillón do equipo contrario (Formato: 2-2-1-1-1). Establécese como equipo con vantaxe de campo aquel con mellor balance en liga entre os 2 contendentes dunha eliminatoria. No momento no que un equipo gaña 4 partidos, clasifícase para a seguinte rolda eliminatoria, sen xogar necesariamente os 7 partidos programados.

## Clasificación 
O primeiro equipo en clasificarse para os playoffs foi Utah Jazz, o 25 de abril de 2021. Dous días despois, clasificouse Brooklyn Nets. Ao día seguinte Phoenix Suns e Philadelphia 76ers. 

O 3 de maio foi a quenda de Los Angeles Clippers e Denver Nuggets, e ao día seguinte para os Bucks. O 11 de maio clasificouse matematicamente o subcampión do ano pasado, os Miami Heat. E ao día seguinte, os Knicks e mais os Hawks.

O 14 de maio foi a quenda para os Mavs e o 16 de maio, último día de competición, clasificaron os Portland Trail Blazers.

Entre o 18 e o 21 de maio, tivo lugar a eliminatoria 'Play-In' que deu a clasificación a Lakers, Boston, Washington e mais Memphis.

### Conferencia Leste
### Conferencia Oeste 
* Fonte:

## Cadro de enfrontamentos 
* En **letra negra**&nbsp;- gañador das series
* En *letra cursiva*&nbsp;- equipo con vantaxe de campo

## Conferencia Leste 
### Primeira rolda 
#### (1) Philadelphia 76ers vs. (8) Washington Wizards
Foi a sexta vez que estes equipos se enfrontan en playoffs, Philadelphia lidera a serie con tres triunfos.

#### (2) Brooklyn Nets vs. (7) Boston Celtics
Foi a terceira vez que estes equipos se enfrontaron en playoffs, Nets gañara todos os enfrontamentos previos.

#### (3) Milwaukee Bucks vs. (6) Miami Heat
Foi a terceira vez que estes equipos se enfrontaron en playoffs, Miami gañara todos os enfrontamentos previos.

#### (4) New York Knicks vs. (5) Atlanta Hawks
Foi a terceira vez que estes equipos se enfrontaron en playoffs, Knicks gañara todos os enfrontamentos previos.

### Semifinais de Conferencia 
#### (1) Philadelphia 76ers vs. (5) Atlanta Hawks
#### (2) Brooklyn Nets vs. (3) Milwaukee Bucks
Foi a cuarta vez que estes equipos se enfrontaron en playoffs, aínda que foi a primeira desde que os Nets se atopan en Brooklyn desde 2012. Milwaukee xa gañara dous dos tres encontros previos.

### Finais de Conferencia 
#### (3) Milwaukee Bucks vs. (5) Atlanta Hawks
Foi a quinta vez que estes equipos se enfrontaron en playoffs, ambos os dous conseguiran dous triunfos.

## Conferencia Oeste 
### Primeira rolda 
#### (1) Utah Jazz vs. (8) Memphis Grizzlies
É o primeiro encontro de playoffs entre estes equipos.

#### (2) Phoenix Suns vs. (7) Los Angeles Lakers
Foi a décimo terceira vez que estes equipos se enfrontaron en playoffs, Lakers leva a dianteira con oito triunfos na serie.

#### (3) Denver Nuggets vs. (6) Portland Trail Blazers
Foi a cuarta vez que estes equipos se enfrontaron en playoffs, Portland triunfou dúas veces na serie.

#### (4) Los Angeles Clippers vs. (5) Dallas Mavericks
Foi a segunda vez que estes equipos se enfrontaron en playoffs, os Clippers gañaron o primeiro encontro previo.

### Semifinais de Conferencia 
#### (1) Utah Jazz vs. (4) Los Angeles Clippers
Foi a cuarta vez que estes equipos se enfrontaron en playoffs, Utah gañara todos os enfrontamentos previos.

#### (2) Phoenix Suns vs. (3) Denver Nuggets
Foi a cuarta vez que estes equipos se enfrontaron en playoffs, Phoenix triunfou dúas veces na serie.

### Finais de Conferencia 
#### (2) Phoenix Suns vs. (4) Los Angeles Clippers
Foi a segunda vez que estes equipos se enfrontaron en playoffs, Phoenix gañou o primeiro encontro.

## Estatísticas 
## Cobertura nos medios 
### Televisión 
ESPN, ABC, TNT e NBA TV  emitiron os playoffs a nivel nacional nos Estados Unidos. Durante as dúas primeiras roldas, ESPN, ABC e TNT repartíronse os partidos. NBA TV tamén televisou partidos seleccionados da primeira rolda. As redes deportivas rexionais afiliadas a certos equipos tamén transmitiron os partidos, agás os televisados por ABC. ESPN/ABC tivo unha cobertura exclusiva das finais da Conferencia Oeste mentres que TNT tivo unha cobertura exclusiva das finais da Conferencia Leste. ABC tivo unha cobertura exclusiva das finais da NBA por décimo noveno ano consecutivo.

Esta foi a derradeira postemporada de Marv Albert, que anunciou a súa retirada o 17 de maio de 2021. Albert, que cumpriu 80 anos en xuño, pasou a maior parte dos últimos 31 anos como comentarista principal na cobertura da NBA en TNT e NBC.

## Notas 
## Véxase tamén 
### Outros artigos 
* Finais da NBA de 2021
* NBA
* Tempada 2020-21 da NBA

### Ligazóns externas 
* Sitio web oficial da National Basketball Association 
* Sección dos Playoffs 2021 en Basketball – Reference.com